

REGULAMENT


de stabilire și sancționare a faptelor care constituie contravenții în domeniul edilitargospodăresc, ordinii, curățeniei și igienei publice și a circulației rutiere în comunaTudor Vladimirescu, județul Brãila

CAPITOLUL I
DISPOZIȚII GENERALE
Art.1 Prezentul Regulament stabilește obligațiile în domeniul edilitargospodăresc, al ordinii, curățeniei și igienei publice, a circulației rutiere în comuna Tudor Vladimirescu, pentru agenții economici, instituțiile publice, alte persoane juridice, precum și personae fizice în conformitate cu principiile şi reglementările prevăzute în următoarele acte normative:
- Legea nr. 50/1991 privind autorizarea executării construcțiilor si unele măsuri pentru
realizarea locuințelor, cu modificările și completările ulterioare;
- Legea nr. 227/2015 privind Codul Fiscal actualizata, cu completările si modificările
ulterioare;
- Legea nr. 61/1991 privind sancționarea faptelor de încălcare a unor norme de conviețuire sociala a ordinii si liniștii publice, republicata;
- Legea nr. 107/1996 a apelor, cu modificările și completările ulterioare ;
- Legea nr. 101/2006 a Serviciului de salubrizare a localităților, cu modificările și
completările ulterioare;
- Legea nr. 24/2007 privind reglementarea şi administrarea spaţiilor verzi din intravilanul localităţilor, cu modificările și completările ulterioare ;
- Legea nr. 181/2020 privind gestionarea deşeurilor nepericuloase compostabile ,cu modificările și completările ulterioare ;
- Legea nr. 448/2006 privind protecţia şi promovarea drepturilor persoanelor cu handicap, cu modificările și completările ulterioare;
- H.G. nr. 857/2011 privind stabilirea şi sancţionarea contravenţiilor la normele din domeniul sănătăţii publice, cu modificările și completările ulterioare;
- H.G. nr. 188/2002 privind aprobarea unor norme privind descărcarea în mediul acvatic al apelor uzate, cu modificările și completările ulterioare ;
- H.G. nr. 348/2004 privind exercitarea comerțului cu produse si servicii de piața în unele zone publice, cu modificările și completările ulterioare ;
- H.G. nr. 537/2007 privind stabilirea şi sancţionarea contravenţiilor la normele de prevenire şi stingere a incendiilor, cu modificările și completările ulterioare ;
- O.G. nr.43/1997 privind regimul juridic al drumurilor, republicata, cu modificările și completările ulterioare;
- O.G. nr.2/2001 privind regimul juridic al contravențiilor, cu modificările și completările ulterioare;
- O.G. nr.21/2002 privind gospodărirea localităților urbane si rurale, cu modificările și completările ulterioare;
- O.U.G. nr. 92/2021 privind regimul deşeurilor, cu modificările și completările ulterioare;
- O.U.G. nr. 195/2005 privind protecția mediului, cu modificările și completările ulterioare;
- Ordin nr. 119/2014 pentru aprobarea Normelor de igienă şi sănătate publică privind mediul de viaţă al populaţiei, cu modificările și completările ulterioare;
- Ordinul MIRA SI MADR nr. 605/579/15.09.2008 pentru aprobarea Dispozițiilorgenerale de apărare împotriva incendiilor pe timpul utilizării focului deschis la arderea de miriști, vegetație uscata si resturi vegetale.
Art. 2 Buna gospodărire, păstrarea curățeniei, respectarea strictă a normelor de igiena precum și înfrumusețarea comunei constituie o obligație permanentă a Consiliului
Local, a institutiilor publice, agentilor economici si a tuturor cetățenilor.
În conformitate cu prevederile O.G. nr.21/2002 privind gospodărirea localitătilor urbane și rurale, autoritățile și instituțiile publice, persoanele fizice și juridice au obligația să efectueze lucrările de întreținere și curățenie a clădirilor și terenurilor aflate în proprietatea sau în folosința lor, a anexelor acestora, a incintelor, împrejmuirilor, precum și a oricăror alte spații utilizate de acestea.
De asemenea, persoanele fizice și juridice au obligația să asigure îngrijirea clădirilor și a terenurilor aflate în proprietatea sau în folosința lor, a anexelor gospodărești, curților, împrejmuirilor și să păstreze ordinea și curățenia pe străzi, drumuri, în piețe, parcuri și grădini, în celelalte locuri publice, precum și în mijloacele de transport în comun, unde este cazul.
În îndeplinirea atribuțiilor ce le revin, consiliul local și primarul au obligatia as asigure in conditiile legii în cadrul localității măsuri ce se impun, precum:
- păstrarea curăteniei, salubrizarea și igienizarea localitătii, conservarea și protectia mediului, intretinerea spatiilor verzi, a parcurilor și a terenurilor, intretinerea drumurilor;
- apărarea impotriva inundatiilor și oricăror altor fenomene hidrometeorologice periculoase;
- curăţenia şi salubrizarea digurilor şi a malurilor, a cursurilor de apa, asanarea terenurilor insalubre şi prevenirea poluarii apelor;
- gospodărirea durabilă a apei și repartitia rațională și echilibrată a acestei resurse cu mentinerea și cu ameliorarea calitătii;
- prevenirea poluării accidentale a mediului și a resurselor și cursurilor de apă, prin depozitarea necontrolată a deșeurilor de către agentii economici sau de către cetăteni;
- realizarea unor sisteme moderne de colectare, depozitare, transport şi prelucrare a  deşeurilor şi gunoaielor; amenajarea unor locuri speciale de depozitare în fiecarelocalitate;
- canalizarea şi epurarea apelor uzate;
- respectarea prevederilor legale şi a documentaţiilor de amenajarea teritoriului şi urbanism aprobate, precum şi a normelor privind executarea construcţiilor;
- curăţenia străzilor, pieţelor şi a celorlalte locuri publice, îndepărtarea zapezii, a ghetii de pe străzi şi trotuare, colectarea şi depozitarea reziduurilor menajere şi stradale, sortarea şi valorificarea resurselor materiale refolosibile;
- repararea şi întreţinerea străzilor, a drumurilor comunale, podurilor, podetelor, curăţarea şi amenajarea şanţurilor, modernizarea drumurilor existente şi realizarea unor drumuri comunale noi;
- finalizarea construcţiilor începute;
- întreţinerea în buna stare a construcţiilor existente, repararea şi zugravirea periodică a acestora;
- amenajarea, potrivit planului urbanistic general, şi întreţinerea spaţiilor verzi, a parcurilor, gradinilor publice, a terenurilor de sport şi de joaca pentru copii, a celorlalte locuri publice de agrement;
- păstrarea, conservarea, repararea şi restaurarea, în condiţiile legii, a monumentelor de pe teritoriul comunei;
- înfrumusetarea și protejarea peisajului, mentinerea curăteniei stradale;
Potrivit prevederilor art. 70 din O.U.G. nr. 195/2005 privind protectia mediului, cumodificările și completările ulterioare: „Pentru asigurarea unui mediu de viață sănătos,autoritățile administrației publice locale, precum si, după caz, persoanele fizice sijuridice au urmatoarele obligatii:
- să îmbunatațească microclimatul localitatilor, prin amenajarea si intretinerea izvoarelor si a luciilor de apa din interiorul si din zonele limitrofe acestora, sa înfrumusețeze și să protejeze peisajul, să mențină curățenia stradală;
- să prevadă, la elaborarea planurilor de urbanism si amenajarea teritoriului, măsuri de menținere și ameliorare a fondului peisagistic natural și antropic al fiecarei zone și localităti, condiții de refacere peisagistică și ecologică a zonelor deteriorate, măsuri de protecție sanitară a captărilor de apă potabilă și lucrări de apărare împotriva inundațiilor;
- să respecte prevederile din planurile de urbanism și amenajarea teritoriului privind amplasarea obiectivelor industriale, a căilor și mijloacelor de transport, a rețelelor de canalizare, a stațiilor de epurare, a depozitelor de deșeuri menajere, stradale și industriale și a altor obiective și activități, fără a prejudicia ambientul, spațiile de odihnă, tratament și recreere, starea de sănătate și de confort a populației;
- să informeze publicul asupra riscurilor generate de funcționarea sau existenta obiectivelor cu risc pentru sănătatea populației și mediu;
- să respecte regimul de protecție specială a zonelor de interes turistic și de agrement, a monumentelor istorice, a ariilor protejate și a monumentelor naturii.
Sunt interzise amplasarea de obiective și desfasurarea unor activitati cu efecte dăunatoare în perimetrul și în zonele de protecție a acestora;
- să adopte elemente arhitecturale adecvate, sa optimizeze densitatea de locuire, concomitent cu mentinerea, intretinerea si dezvoltarea spatiilor verzi, a parcurilor, a amenajamentelor peisagistice cu funcție ecologică, estetică și recreativă, în conformitate cu planurile de urbanism și amenajarea teritoriului;
- să reglementeze, inclusiv prin interzicerea temporara sau permanenta, accesul anumitor tipuri de autovehicule sau desfășurarea unor activități generatoare de disconfort pentru populație în anumite zone ale localităților, cu predominanță în spațiile destinate locuințelor, în zonele destinate tratamentului, odihnei, recreerii și agrementului;
- să nu degradeze mediul natural sau amenajat, prin depozitări necontrolate de deșeuri de orice fel;
- să adopte masuri obligatorii, pentru persoanele fizice si juridice, cu privire la intretinerea si infrumusetarea, dupa caz, a cladirilor, curtilor si imprejurimilor acestora, a spatiilor verzi din curti si dintre cladiri, a arborilor si arbustilor decorativi;
- să initieze, pe plan local, proiecte de înființare/ amenajare, de intretinere si dezvoltare a canalizarii;
- să prevadă la elaborarea planurilor de urbanism şi amenajarea teritoriului măsuri de prevenire şi reducere a disconfortului olfactiv;
- să întreţină reţeaua de canalizare, instalaţiile de preepurare/staţiile de epurare şi as ia toate măsurile astfel încât să nu creeze disconfort olfactiv;
- să controleze cu scop preventiv şi la sesizarea publicului activităţile care nu se supun reglementării din punctul de vedere al protecţiei mediului şi care pot crea disconfort olfactiv;
- la implementarea prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, în vecinătatea activităţilor cu posibil impact olfactiv asupra populaţiei, autorităţile administraţiei publice locale resping solicitările de dezvoltare a proiectelor care necesită asigurarea de protecţie sanitară, dacă distanţele minime de protecţie sanitară stabilite între teritoriile protejate şi o serie de unităţi care produc disconfort
şi riscuri asupra sănătăţii populaţiei nu sunt respectate;
- în cazul zonelor rezidenţiale în vecinătatea cărora se desfăşoară activităţi existente cu impact olfactiv la care distanţa minimă de protecţie sanitară în vigoare nu este respectată, operatorul/titularul activităţii are obligaţia să ia toate măsurile necesare
în vederea diminuării disconfortului produs, prin implementarea unui plan de gestionare a disconfortului olfactiv avizat de autoritatea publică centrală pentru sănătate, prin structurile subordonate şi/sau autoritatea administraţiei publice locale, după caz. Pentru activităţile supuse procedurilor de reglementare din punctul de vedere al protecţiei mediului planul de gestionare a disconfortului olfactiv seavizează şi de autoritatea publică centrală pentru protecţia mediului, prin structurile subordonate.
În conformitate cu prevederile art. 60 alin. (1) punctul A din O.U.G. nr.92/2021
privind regimul deșeurilor, la nivel de comune, autoritatile administratiei publice locale au urmatoarele obligatii:
- asigura implementarea la nivel local a obligatiilor privind gestionarea deseurilor asumate prin Tratatul de aderare a Romaniei la Uniunea Europeana şi pentru respectarea prevederilor convenţiilor şi tratatelor internaţionale la care România este semnatară;
- urmaresc si asigura indeplinirea prevederilor din Planului Județean de Gestionare a Deșeurilor şi din programele de prevenire a generării de deşeuri;
- elaboreaza strategii si programe proprii pentru asigurarea prevenirii generării de deşeuri şi gestionarea sustenabilă a deşeurilor;
- asigură aprobarea investiţiilor în domeniul deşeurilor în acord cu prevederile planificării în domeniul deşeurilor şi al planificării urbanistice şi de amenajare a teritoriului;
- hotărăsc asocierea sau cooperarea cu alte autoritati ale administratiei publice locale, cu persoane juridice romane sau straine, cu organizatii neguvemamentale si cu alti parteneri sociali pentru realizarea unor lucrari de interes public privind gestiunea deseurilor, in conditiile prevazute de lege;
- desemnează o persoană din rândul angajaţilor proprii pentru urmărirea şi îndeplinirii obligaţiilor legale privind gestionarea deşeurilor prevăzute de legislaţia în vigoare;
- asigura si raspund pentru colectarea separata, transportul, neutralizarea, valorificarea si eliminarea finala a deseurilor, inclusiv a deseurilor menajere periculoase, potrivit prevederilor legale in vigoare;
- asigură şi răspund pentru colectarea separată, transportul, neutralizarea şi eliminarea finală a deşeurilor periculoase, provenite din gospodării, pe cheltuiala autorităţilor administraţiei publice locale ale unităţilor administrativ-teritoriale sau, după caz, de asociaţiile de dezvoltare intercomunitară ale acestora, cu posibilitatea recuperării contravalorii costurilor;
- asigură spaţiile necesare pentru colectarea separată a deşeurilor, ţinând cont de reglementările urbanistice şi de cele emise de Ministerul Sănătăţii, dotarea acestora cu containere specifice fiecărui tip de deşeu şi dezvoltă în mod corespunzător
centrele înfiinţate potrivit prevederilor art. 10 alin. (2) din Ordonanţa de urgenţă a Guvernului nr. 5/2015, cu modificările şi completările ulterioare, pentru a oferi populaţiei posibilitatea de a se debarasa, fără plată, de deşeuri de hârtie şi carton, sticlă, metal, materiale plastice, lemn, textile, ambalaje, deşeuri de echipamente electrice şi electronice, deşeuri de baterii şi acumulatori, ulei vegetal uzat şi deşeuri voluminoase, inclusiv saltele şi mobilă;
- asigură spaţii necesare pentru colectarea separată a deşeurilor periculoase provenite de la populaţie;
- asigura informarea prin mijloace adecvate a locuitorilor asupra sistemului de gestionare a deseurilor din cadrul localitatilor;
- asigură informarea locuitorilor prin mijloace adecvate şi prin postare pe site-ul propriu cu privire la: modalitatea de selectare a deşeurilor în gospodării şi de aruncare a deşeurilor în spaţiile special amenajate; calendarul de ridicare al deşeurilor, pe tipuri şi categorii; modalitatea de gestionare a deşeurilor periculoase
generate în gospodării; rezultatele colectării selective a deşeurilor, pe categorii, şi a valorificării acestora;
- acţionează pentru refacerea prejudiciului adus mediului în urma gestionării defectuoase a deşeurilor şi asigură prin măsuri adecvate protecţia mediului;
- asigura si raspund pentru monitorizarea activitatilor legate de gestionarea deseurilor
rezultate din activitatea medicala.





CAPITOLUL II
SALUBRIZAREA COMUNEI, ÎNTREȚINEREA CURĂȚENIEI, CONSERVAREA ȘI PROTECȚIA MEDIULUI ÎNCONJURĂTOR

Art. 3 Pentru gospodărirea localității, instituţiilor publice şi persoanelor fizice şijuridice le revin următoarele obligaţii:
a) să întreţină în stare corespunzătoare clădirile pe care le au în proprietate, anexele gospodăreşti, curţile şi împrejmuirile acestora, precum şi instalaţiile aferente acestora, prin efectuarea lucrărilor de reparaţii, amenajări şi a altor lucrări specifice;
b) să asigure curăţarea faţadelor locuinţelor şi a altor construcţii amplasate la frontul străzii, tencuirea şi zugrăvirea periodică a acestora, potrivit măsurilor stabilite de consiliile locale;
c) să asigure repararea, spălarea geamurilor şi a vitrinelor, înlocuirea celor sparte, întreţinerea firmelor şi a faţadelor imobilelor pe care le au în proprietate, inclusiv spălarea, curăţarea şi zugrăvirea periodică a acestora;
d) să asigure curăţenia pe terenurile şi locurile de depozitare aflate în proprietate, precum şi pe căile de acces;
e) să asigure curăţenia şi igiena în imobilele şi incintele deţinute sub orice formă, inclusiv prin activităţi de curăţare, dezinsecţie şi deratizare, potrivit normelor stabilite de Consiliul local;
f) să depoziteze corespunzător rezidurile menajere, industriale, agricole, precum şi materialele refolosibile, numai în locurile special amenajate sau autorizate de autorităţile administraţiei publice locale;
g) să menţină curăţenia trotuarelor, a părţii carosabile, a locurilor publice şi a locurilor de parcare pe care le folosesc;
h) să îndepărteze zăpada şi gheaţa de pe trotuarele din dreptul imobilelor pe care le au în proprietate şi de pe locurile de parcare pe care le folosesc, potrivit normelor stabilite de Consiliul Local;
i) să respecte măsurile stabilite de lege şi de Consiliul Local pentru asigurarea igienei publice şi curăţeniei în localităţi;
j) să asigure curăţarea mijloacelor de transport şi a utilajelor la intrarea acestora pe drumurile publice;
k) să cureţe şi să întreţină şanţurile, rigolele şi podeţele aferente proprietăţii;
l) să finalizeze construcţiile începute, pe baza autorizaţiilor eliberate de Primar, în condiţiile şi în termenele stabilite de acestea;
m) să nu abandoneze pe domeniul public sau privat al comunei Tudor Vladimirescu, autoturisme, utilaje, tonete, chioșcuri, alte construcții metalice, aparatură de orice fel;
n) să curețe drumul public asfaltat de noroiul lăsat de orice mijloc de transport care le-a deservit gospodăria, terenul sau exploatația agricolă;
o) să nu deverseze ape reziduale pe domeniul public sau privat al comunei Tudor Vladimirescu, în canale, pe cursul apelor care străbat comuna. În locurile unde nu există canalizare, persoanele enunțate sunt obligate să își amenajeze fose septice proprii și să încheie contract cu o firma specializată pentru vidanjarea lor;
p) să încheie contract de salubritate cu o societate specializata, autorizată de Consiliul Local al comunei Tudor Vladimirescu pentru ridicarea și transportul deșeurilor menajere pe amplasamentele special amenajate.
Art. 4 Faptele contravenționale enunțate în cuprinsul art. 3 din prezentul regulament, se sancționează cu amenda contravențională cuprinsa intre 2.000 lei - 2.500 lei.
Art. 5 (1) În cazul nerespectării obligaţiilor prevăzute la art. 3 lit. d), e), f), h), i) şi
k) în termenele notificate de primar, de 30 de zile, sau de persoanele împuternicite de acesta, primarul poate aproba executarea de către autoritatea administraţiei publice locale a acţiunilor de curăţare şi igienizare. Lucrările se efectuează în numele şi pe cheltuiala proprietarilor notificaţi, în limita fondurilor aprobate anual cu această
destinaţie în bugetul local, cu condiţia constituirii dreptului de creanţă şi a recuperării,cheltuielilor de la proprietarii notificaţi în condiţiile legii.
  (2) În toate cazurile în care proprietarul notificat conform alin. (1) nu permite accesul în imobilul supus lucrărilor de intervenţie în vederea executării acestora de către autoritatea administraţiei publice locale, primarul solicită autorizarea instanţei judecătoreşti competente, prin ordonanţă preşedinţială, dată cu citarea părţilor.
Art. 6 (1) În aplicarea legislației privind protecția mediului, persoanelor fizice și juridice le revin următoarele obligații:
a) solicită şi obţin actele de reglementare, potrivit legislației în vigoare;
b) respectă condiţiile din actele de reglementare obţinute;
c) nu pun în exploatare instalaţii ale căror emisii depăşesc valorile limită stabilite prin actele de reglementare;
d) persoanele juridice care desfăşoară activităţi cu impact semnificativ asupra mediului organizează structuri proprii specializate pentru protecţia mediului;
e) asistă persoanele împuternicite cu activităţi de verificare, inspecţie şi control, punându-le la dispoziţie evidenţa măsurătorilor proprii şi toate celelalte documented relevante şi le facilitează controlul activităţilor ai căror titulari sunt, precum şi prelevarea de probe;
f) asigură accesul persoanelor împuternicite pentru verificare, inspecţie şi control la instalaţiile tehnologice generatoare de impact asupra mediului, la echipamentele şi instalaţiile de depoluare a mediului, precum şi în spaţiile sau în zonele aferente acestora;
g) realizează, în totalitate şi la termen, măsurile impuse prin actele de constatare încheiate de persoanele împuternicite cu activităţi de verificare, inspecţie şi control;
h) se supun dispoziţiei scrise de încetare a activităţii;
i) suportă costul pentru repararea prejudiciului şi înlătură urmările produse de acesta, restabilind condiţiile anterioare producerii prejudiciului, potrivit principiului "poluatorul plăteşte";
j) asigură sisteme proprii de supraveghere a instalaţiilor şi proceselor tehnologice şi pentru automonitorizarea emisiilor poluante;
k) asigură evidenţa rezultatelor şi raportează autorităţii competente pentru protecţia mediului rezultatele automonitorizării emisiilor poluante, conform prevederilor actelor de reglementare;
l) informează autorităţile competente, în caz de eliminări accidentale de poluanţi în mediu sau de accident major;
m) depozitează deşeurile de orice fel numai pe amplasamente autorizate în acest sens;
n) nu ard miriştile, turbăriile, litiera pădurii, stuful, tufărişurile sau vegetaţia ierboasă;
o) aplică măsurile de conservare stabilite de autoritatea publică centrală pantry protecţia mediului pe suprafeţele terestre şi acvatice supuse unui regim de conservare ca habitate naturale pe care le gestionează precum şi pentru refacerea ecologică a acestora;
p) nu folosesc momeli periculoase în activităţile de pescuit şi vânătoare, cu excepţia cazurilor special autorizate;
q) asigură condiţii optime de viaţă, în conformitate cu prevederile legale, animalelor sălbatice ţinute în captivitate legal, sub diferite forme;
r) asigură luarea măsurilor de salubrizare a terenurilor deţinute cu orice titlu, neocupate productiv sau funcţional, în special a celor situate de-a lungul căilor de comunicaţie rutiere.
s) să se legitimeze la solicitarea expresă a personalului de inspecţie şi control .
(2) Persoanele fizice sau juridice care prospectează, explorează ori exploatează resursele solului şi subsolului au următoarele obligaţii:
- să efectueze remedierea zonelor în care solul, subsolul şi ecosistemele terestre au fost afectate;
- să anunţe autorităţile pentru protecţia mediului sau, după caz, celelalte autorităţi competente, potrivit legii, despre orice situaţii accidentale care pun în pericol mediul
şi să acţioneze pentru refacerea acestuia.
Art. 7 Constituie contravenţii şi se sancţionează cu amendă de la 3.000 lei la 6.000 lei, pentru persoane fizice, şi de la 25.000 lei la 50.000 lei, pentru persoane juridice, încălcarea următoarelor prevederi legale:
- obligaţiile persoanelor juridice de a realiza sisteme de automonitorizare inclusiv pentru disconfortul olfactiv şi de a raporta autorităţii publice teritoriale de protecţie a mediului rezultatele automonitorizării şi/sau alte date solicitate, precum şi accidentele şi incidentele care pot conduce la pericole de accidente;
- obligaţiile persoanelor juridice de a ţine evidenţa strictă a substanţelor şi preparatelor periculoase şi de a furniza informaţiile şi datele cerute de autoritatea competentă pentru protecţia mediului;
- obligaţiile persoanelor juridice de a identifica şi preveni riscurile pe care substanţele şi preparatele periculoase le pot prezenta asupra sănătăţii populaţiei şi mediului şi de a anunţa iminenţa producerii unor descărcări neprevăzute sau accidentale autorităţii competente pentru protecţia mediului şi de apărare civilă;
- obligaţia proprietarilor şi deţinătorilor de terenuri cu titlu sau fără titlu, de a întreţine perdelele forestiere şi aliniamentele de protecţie, spaţiile verzi, parcurile, gardurile vii pentru îmbunătăţirea capacităţii de regenerare a atmosferei, protecţia fonică şi eoliană;
- obligaţia proprietarilor şi deţinătorilor de terenuri cu titlu sau fără titlu, de a preveni, pe baza reglementărilor în domeniu, deteriorarea calităţii mediului geologic;
- obligaţia proprietarilor şi deţinătorilor de terenuri cu titlu sau fără titlu, de a lua măsuri de salubrizare a terenurilor neocupate productiv sau funcţional, în special a celor situate de-a lungul căilor de comunicaţie rutiere;
- obligaţiile deţinătorilor cu orice titlu ai suprafeţelor de teren de a proteja flora şi fauna sălbatică existente pe acestea, în sensul menţinerii echilibrului ecologic şi conservării biodiversităţii, precum şi exploatării durabile a resurselor în baza prevederilor legale în vigoare, pentru a nu crea prejudicii mediului înconjurător şi sănătăţii umane;
- obligaţiile autorităţilor administraţiei publice locale, precum şi ale persoanelor fizice şi juridice, după caz, de a adopta şi/sau aplica măsuri obligatorii cu privire la întreţinerea şi înfrumuseţarea clădirilor, a curţilor şi împrejurimilor acestora, a spaţiilor verzi din curţi şi dintre clădiri, a arborilor şi arbuştilor decorativi, în conformitate cu planurile de urbanism;
- obligaţia autorităţilor administraţiei publice locale, precum şi a persoanelor fizice şi juridice, după caz, de a nu degrada mediul prin depozitări necontrolate de deşeuri de orice fel;
- obligaţia de a nu intra pe surafaţa ariilor naturale protejate şi a nu practica sporturi în afară drumurilor permise accesului public cu mijloace motorizate bazate pe folosirea combustibililor fosili;
- obligaţia de a se legitima la solicitarea expresă a personalului de inspecţie şi control;
- obligaţia persoanelor fizice de a nu deversa în apele de suprafaţă sau subterane ape uzate, fecaloid menajere;
- obligaţia operatorilor economici/titularilor activităţilor de a elabora şi de a respecta planul de gestionare a disconfortului olfactiv.
Art. 8 Constituie contravenţii şi se sancţionează cu amendă de la 5.000 lei la 10.000 lei, pentru persoane fizice, şi de la 30.000 lei la 60.000 lei, pentru persoane juridice, încălcarea următoarelor prevederi legale:
- obligaţia persoanelor fizice şi juridice de solicitare şi obţinere a actelor de reglementare conform prevederilor legale, precum şi a acordului de import/export şi a autorizaţiilor privind organismele modificate genetic, conform prevederilor legale, în termenele stabilite de autoritate;
- obligaţiile persoanelor fizice şi juridice de a furniza şi/sau utiliza informaţii corecte pentru elaborarea evaluărilor de mediu, evaluărilor impactului asupra mediului, a bilanţurilor de mediu şi a rapoartelor de amplasament;
- obligaţiile persoanelor fizice şi juridice de a asigura măsuri şi dotări speciale pentru izolarea şi protecţia fonică a surselor generatoare de zgomot şi vibraţii, de a verifica eficienţa acestora şi de a pune în exploatare numai pe cele care nu depăşesc pragul fonic admis;
- obligaţiile persoanelor fizice şi juridice de a livra, manipula, transporta şi de a comercializa îngrăşămintele chimice şi produsele de protecţie a plantelor ambalate cu inscripţii de identificare, avertizare, prescripţii de siguranţă şi folosire, în condiţii în care să nu provoace contaminarea mijloacelor de transport şi a mediului;
- obligaţiile persoanelor juridice de a stoca temporar îngrăşămintele chimice şi produsele de protecţie a plantelor numai ambalate şi în locuri unde s-au prevăzut toate măsurile de securitate;
- obligaţiile persoanelor fizice şi juridice de a nu folosi îngrăşămintele chimice şi produsele de protecţie a plantelor în zonele sau pe suprafeţele unde sunt instituite măsuri speciale de protecţie;
- obligaţiile persoanelor fizice şi juridice de a administra produse de protecţie a plantelor cu mijloace aviatice numai cu avizul autorităţilor competente pentru protecţia mediului, autorităţilor competente din domeniu sanitar şi al comisiilor judeţene de bază meliferă şi stupărit pastoral, potrivit reglementărilor în vigoare, după o prealabilă înştiinţare prin mass-media;
- obligaţiile persoanelor fizice şi juridice de a nu folosi momeli periculoase în activităţile de pescuit şi vânătoare, cu excepţia cazurilor special autorizate;
- obligaţiile persoanelor fizice şi juridice care gestionează suprafeţele terestre şi acvatice supuse unui regim de conservare ca habitate naturale sau pentru refacere
ecologică, de a aplica măsurile de conservare stabilite de autoritatea publică centrală pentru protecţia mediului;
- obligaţia persoanelor fizice şi juridice de a asigura condiţii optime de viaţă animalelor sălbatice ţinute în captivitate legal, sub diferite forme;
- obligaţia persoanelor fizice şi juridice de a nu exercita acţiuni care să ducă la distrugerea habitatelor naturale, a florei şi faunei sălbatice de pe cuprinsul ţării;
- desfăşurarea de activităţi de recoltare, capturare şi/sau de achiziţie şi comercializare pe piaţa internă a plantelor şi animalelor din flora şi fauna sălbatică, terestră şi acvatică, sau a unor părţi ori produse ale acestora, în stare vie, proaspătă ori semiprelucrată, de persoane fizice sau juridice neautorizate de autorităţile publice teritoriale pentru protecţia mediului;
- obligaţiile persoanelor fizice şi juridice, care prospectează, explorează sau exploatează resursele naturale, de a remedia zonele în care solul, subsolul şi ecosistemele terestre au fost afectate;
- obligaţia persoanelor fizice şi juridice de a nu produce poluarea apelor de suprafaţă prin spălarea de obiecte, produse, ambalaje, materiale;
- obligaţia persoanelor juridice de a nu deversa în apele de suprafaţă sau subterane ape uzate, fecaloid menajere;
- obligaţiile persoanelor fizice şi juridice de a nu arunca şi de a nu depozita pe maluri, în albiile râurilor, apele de suprafaţa şi în zonele umede deşeuri de orice fel;
- obligaţia persoanelor fizice şi juridice de a nu introduce în apele de suprafaţă şi în zonele umede substanţe explozive, tensiune electrică, narcotice sau alte substanţe periculoase.
Art. 9 Constituie contravenţii şi se sancţionează cu amendă de la 7.500 lei la 15.000 lei, pentru persoane fizice, şi de la 50.000 lei la 100.000 lei, pentru persoane juridice, încălcarea următoarelor prevederi legale:
- obligaţia persoanelor fizice de a funcţiona cu respectarea prevederilor autorizaţiei de mediu şi a persoanelor juridice de a funcţiona cu respectarea prevederilor autorizaţiei/autorizaţiei integrate de mediu pentru activităţile care fac obiectul procedurilor de reglementare din punctul de vedere al protecţiei mediului, precum şi cu respectarea planului de gestionare a disconfortului olfactiv;
- obligaţiile persoanelor fizice şi juridice de a diminua, modifica sau înceta activităţile generatoare de poluare şi/sau disconfort olfactiv la cererea motivată a autorităţilor pentru protecţia mediului;
- obligaţiile persoanelor fizice şi juridice de a asista persoanele împuternicite cu activităţi de verificare, inspecţie şi control, punându-le la dispoziţie evidenţa măsurătorilor proprii şi toate celelalte documente relevante;
- obligaţiile persoanelor fizice şi juridice de a facilita verificarea, inspecţia şi controlul activităţilor ai căror titulari sunt şi prelevarea de probe;
- obligaţiile persoanelor fizice şi juridice de a asigura accesul persoanelor împuternicite la instalaţiile tehnologice generatoare de impact asupra mediului, la echipamentele şi instalaţiile de depoluare a mediului, precum şi în spaţiile sau în zonele potenţial generatoare de impact asupra mediului;
- obligaţiile persoanelor fizice şi juridice de a realiza în totalitate şi la termen măsurile impuse, în conformitate cu actele de reglementare, planul de gestionare a disconfortului olfactiv şi prevederile legale, de persoanele împuternicite cu verificarea, inspecţia şi controlul în domeniul protecţiei mediului;
- obligaţiile persoanelor fizice şi juridice de a produce îngrăşăminte chimice şi produse de protecţie a plantelor numai prin tehnologii şi biotehnologii autorizate, potrivit prevederilor legale;
- obligaţiile persoanelor fizice şi juridice de a supraveghea şi asigura depozitarea îngrăşămintelor chimice potrivit fişei cu date de securitate emisă de producător;
- obligaţiile persoanelor fizice şi juridice de a îmbunătăţi performanţele tehnologice în scopul reducerii emisiilor, disconfortului olfactiv şi de a nu pune în exploatare instalaţiile ale căror emisii depăşesc limitele stabilite prin actele de reglementare;
- obligaţiile persoanelor fizice şi juridice de a suporta costul pentru repararea unui prejudiciu şi de a înlătura urmările produse de acesta, restabilind condiţiile anterioare producerii prejudiciului, potrivit principiului "poluatorul plăteşte".
- obligaţia persoanelor fizice şi juridice să nu deverseze în apele de suprafaţă sau subterane ape uzate, substanţe petroliere sau periculoase, ape care conţin substanţe periculoase;
- obligaţia proprietarilor şi deţinătorilor de terenuri cu titlu sau fără titlu de a nu arde şi de a preveni arderea miriştilor, turbăriilor, litierelor pădurii, stufului, tufărişurilor sau vegetaţiei ierboase.
Art. 10 (1) Arderea miriştii, vegetaţiei uscate şi a resturilor vegetale se execută numai după obţinerea permisului de lucru cu focul, conform prevederilor Normelor generale de apărare împotriva incendiilor aprobate prin Ordinul ministrului administraţiei şi internelor nr. 163/2007.
(2) Se exceptează de la prevederea alin. (1) executarea arderii vegetaţiei uscate şi a resturilor vegetale în cadrul gospodăriei cetăţeneşti.
(3) Emiterea permisului se face prin grija primarului de către şeful serviciului voluntar pentru situaţii de urgenţă sau persoana desemnată în acest sens.
(4) Primarul transmite un exemplar din permisul de lucru cu focul celui care solicită permiterea executării arderii miriştii, vegetaţiei uscate sau resturilor vegetale, iar pe cel de-al doilea serviciului public voluntar pentru situaţii de urgenţă.
Art. 11 (1) Arderea miriştii se face cu respectarea următoarelor prevederi generale:
a) condiţii meteorologice fără vânt;
b) parcelarea miriştii în suprafeţe de maximum 10 ha, prin fâşii arate;
c) izolarea zonei de ardere faţă de căi de comunicaţie, construcţii, culturi agricole vecine, instalaţii, fond forestier, prin executarea de fâşii arate;
d) desfăşurarea arderii numai pe timp de zi;
e) asigurarea până la finalizarea arderii a personalului de supraveghere şi stingere a eventualelor incendii;
f) asigurarea pentru suprafeţe de ardere mai mici de 5 ha a substanţelor şi mijloacelor de stingere necesare;
g) asigurarea, în cazul suprafeţelor de ardere mai mari de 5 ha, a unui plug, a unei cisterne cu apă, a mijloacelor de tractare şi a personalului de deservire;
 (2) Pe terenurile în pantă, arderea miriştii se face pornind din partea de sus a pantei.
Art. 12 (1) Arderea vegetaţiei uscate şi a resturilor vegetale se execută cu respectarea următoarelor prevederi generale:
a) condiţii meteorologice fără vânt;
b) colectarea în grămezi a vegetaţiei uscate şi a resturilor vegetale în cantităţi astfel încât arderea să poată fi controlată;
c) executarea arderii în zone care să nu permită propagarea focului la fondul forestier/construcţii şi să nu afecteze reţelele electrice, de comunicaţii, conductele de transport gaze naturale, produsele petroliere ori alte bunuri materiale combustibile;
d) curăţarea de vegetaţie a suprafeţei din jurul fiecărei grămezi pe o distanţă de 5 m;
e) desfăşurarea arderii numai pe timp de zi;
f) asigurarea mijloacelor şi materialelor pentru stingerea eventualelor incendii;
g) supravegherea permanentă a arderii;
h) stingerea totală a focului înainte de părăsirea locului arderii;
i) interzicerea acoperirii cu pământ a focarelor.
(2) La executarea arderii vegetaţiei uscate şi a resturilor vegetale în cadrul gospodăriei cetăţeneşti, condiţia de la alin. (1) lit. d) nu este obligatorie.
Art. 13 Primarul este obligat să aducă la cunoştinţa cetăţenilor prevederile generale şi specifice care trebuie să fie respectate când execută arderi de mirişti, vegetaţie uscată şi resturi vegetale.
Art. 14 (1) În perioadele de caniculă şi secetă prelungită arderea miriştii, vegetaţiei uscate şi a resturilor vegetale este interzisă.
  (2) Respectarea prevederilor alin. (1) este verificată de primar împreună cu comitetul local pentru situaţii de urgenţă, prin şeful serviciului voluntar pentru situaţii de urgenţă sau o persoană desemnată în acest sens.
  (3) Cu excepţia condiţiilor meteorologice de la alin. (1), arderea miriştii, vegetaţiei uscate şi a resturilor vegetale poate fi interzisă pe o perioadă de timp sau între anumite intervale orare ale zilei prin ordin al prefectului.
  (4) Primarul este obligat să aducă la cunoştinţa populaţiei perioadele în care se interzice arderea miriştii, vegetaţiei uscate şi a resturilor vegetale.
Art. 15 Arderea resturilor vegetale, gunoaielor, deșeurilor și a altor materiale
combustibile, fără obținerea permisului de lucru cu foc, fără asigurarea supravegherii și fără luarea măsurilor pentru împiedicarea propagării focului la construcţii, depozite,
culturi agricole, păduri, plantaţii și la alte vecinătăți se sancționează contravențional cu amendă de la 1000 la 2500 lei.
Art. 16 (1) Persoanele fizice şi juridice care generează deşeuri biodegradabile au obligaţia să depună aceste deşeuri în spaţiile indicate sau să le predea operatorilor autorizaţi pentru colectarea lor.
(2) Arderea frunzelor, resturilor de la toaletarea copacilor, resturilor vegetale, a gunoiului de grajd și în general deșeurile compostabile este interzisă și se pedepesește cu amendă de la 400 la 800 lei pentru persoanele fizice și de la 10.000 la 20.000 lei pentru persoanele juridice.
Art. 17 Abandonarea, depozitarea lemnelor, deșeurilor și a ambalajelor de orice fel (inclusiv, pământ, gunoi de grajd, moloz, etc) pe spatiile verzi, căile de comunicație, în locuri publice sau pe orice terenuri virane, malul canalelor, aparținând domeniului public sau privat al comunei sau aflate în proprietate privata (fără acordul proprietarilor), constituie contravenție și se sancționează cu amenzi de la 500 Ia 1.000 lei pentru persoane fizice și de la 1.500 la 2.500 lei pentru persoanele juridice.
Art. 18 În vederea conservării parcurilor, monumentelor, a zonelor florale și a spatiilor verzi aflate în comuna Tudor Vladimirescu se aplică în mod corespunzător
Regulamentul de utilizare și funcționare a parcurilor, locurilor de joacă și a terenurilor de sport aflate în administrarea comunei Tudor Vladimirescu, județul Brãila.
Art. 19 În ceea ce privește creșterea și întreținerea animalelor, este interzis și constituie contravenție:
a) depozitarea direct pe sol a dejecţiilor animaliere de către operatorii economici, sau persoanele fizice;
b) lipsa igienizării, a ridicării/colectării corespunzătoare a rezidurilor animaliere.
Art. 20 Faptele prevăzute la art. 19 se sancționează cu amenda contravențională după cum urmează:
a) de la 1.500 lei la 3.000 lei pentru persoanele fizice, respectiv cu amendă de la 2.500 lei la 5.000 lei pentru persoanele juridice pentru fapta prevăzută la lit. a);
b) de la 800 lei la 2500 lei pentru fapta prevăzută la lit. b).

CAPITOLUL III
DISCIPLINA ÎN DOMENIUL CONSTRUCȚIILOR
Art.21 Agenții economici, instituțiile publice și persoanele fizice din comuna
Tudor Vladimirescu care execută lucrări de construcții, reparații și / sau demolări ale clădirilor au obligația sa obțină aprobarea și să respecte condițiile avizate de care compartimentele de specialitate ale Primăriei comunei Tudor Vladimirescu, privind închiderea și ocuparea străzilor sau a altor spatii publice.
Art. 22 Nerespectarea condițiilor avizate cu privire la executarea lucrărilor de construcții, reparații si/sau demolări reprezintă contravenție și se sancționează cu amenda cuprinsa intre 400 lei - 800 lei pentru persoanele fizice, respectiv intre 2.000 lei
- 2.500 lei penfru agenții economici sau instituțiile publice.
Art. 23 Instituțiile publice, agenții economici, și alte persoane fizice sau juridice cu sediul / domiciliul situat pe raza comunei Tudor Vladimirescu au următoarele obligații:
a) să întrețină în stare corespunzătoare clădirile/tonetele/chioșcurile/gardurile/porțile sau orice fel de alte împrejmuiri deținute cu titlu de folosință sau proprietate unde își desfășoară activitatea, prin reparații exterioare a clădirilor, sau sa remedieze defecțiunile la instalațiile de apa, canal, unde situația impune;
b) sa împrejmuiască și sa întrețină panourile obturate pe toata perioada de execuție a lucrărilor de constructii;
c) sa asigure semnalizarea conform legislației rutiere în vigoare, a lucrărilor care se executa în zona drumului public si/sau atunci când prin natura lucrărilor se cere protejarea drumului public;
d) sa instaleze și sa mențină în loc vizibil panouri de identificare a lucrării; acestea vor
fi menținute până la închiderea șantierului și ridicarea deșeurilor. Panourile vor indica: denumirea lucrării, beneficiarul, sediul și numărul de telefon al proiectantului, al beneficiarului, al executantului, numele responsabilului de șantier, nr. autorizației de consfiuire, valabilitatea și durata de execuție a lucrării. 
Datele de pe panou se vor reactualiza la schimbarea condițiilor de autorizare;
e) sa finalizeze construcțiile începute în baza autorizațiilor eliberate, în condițiile și în termenele stabilite de acestea;
f) sa nu lipească, sa nu scrie sau sa nu expună afișe pe stâlpi, garduri, clădiri, vitrinele sau geamurile imobilelor, doar pe panourile speciale de afișaj amplasate de Primăria comunei Tudor Vladimirescu;
g) sa desființeze construcțiile sau amenajările cu grad de uzura avansat, fard siguranță în exploatare sau care prezinta pericol de accidentare;
h) sa refacă aleile sau scările de acces exterioare deteriorate în unna unor intervenții urgente asupra rețelelor subterane;
i) să nu facă lucrări de ieșire din aliniament cu trepte, uși, balustrade, sau alte elemente funcționale sau decorative care ar putea determina reducerea lățimii pietonalului.
j) sa aplice pe fiecare imobil în loc vizibil, tăblițe tipizate cu nr. de imobil;
k) sa anunțe Primăria comunei Tudor Vladimirescu de lucrările de intervenții ce se executa în urma unor avarii sau a deranjamentelor apărute la rețelele tehnico-edilitare.
Art. 24 Faptele prevăzute la art. 23 se sancționează cu amenda contravențională cuprinsă între 2.000 lei și 2.500 lei.
Art. 25 Murdărirea domeniului public ca urmare a activităților de încărcare - descărcare a mijloacelor de transport sau prin scurgerea din vehicul în timpul transportului de materiale de construcție, pământ sau alte materiale, constituie contravenție și se sancționează cu amenda de la 100 la 800 lei;
Art. 26 Neîmprejmuirea cu panouri de protecție a organizărilor de șantier și amplasamentelor pe care se execute lucrări de construcții sau intervenție la dotările tehnico-edilitare, constituie contravenție și se sancționează cu amenda de la 500 lei la 1.000 lei;
Art. 27 Prepararea mortarelor sau betoanelor direct pe domeniul public se sancționează cu amenda de la 100 la 500 lei.
Art. 28 Prevederile mai sus enunțate cu privire la disciplina în construcții, se completează cu prevederile Regulamentului privind ocuparea temporară a domeniului public și privat al comunei Tudor Vladimirescu, în vederea desfășurării de activități din domeniul comercial.

CAPITOLUL IV
CONSTATAREA CONTRAVENȚIILOR ȘI CĂILE DE ATAC
Art. 29 (1) Constatarea contravențiilor și aplicarea sancțiunilor din prezentul regulament, cu excepția contravențiilor prevăzute la art. 15, art. 16 alin.(2), se fac de către organele de control abilitate ale comunei Tudor Vladimirescu, prin împuternicitul primarului.
(2) Constatarea contravenţiei şi aplicarea sancţiunii prevăzute la art. 15 se face de către personalul inspecţiilor de prevenire a incendiilor cu atribuţii de îndrumare, control, intervenţie şi constatare a încălcărilor legii în domeniul apărării împotriva incendiilor, desemnat conform legii.
(3) Constatarea contravenţiei şi aplicarea sancţiunii prevăzute la 16 alin.(2) se face de către personalul împuternicit din cadrul gărzii naţionale de mediu.
Art. 30 (1) Sancţiunile contravenţionale stabilite prin prezentul Regulament se constată prin procese – verbale de constatare şi aplicare a sancţiunii contravenţionale care se pot aplica contravenienţilor persoane fizice şi/sau juridice.
(2) Procesul verbal va cuprinde în mod obligatoriu: data şi locul unde este încheiat, numele, prenumele, calitatea şi instituţia de unde face parte agentul constatator; numele, prenumele, domiciliul și codul numeric personal ale
contravenientului; descrierea faptei contravenţionale cu indicarea datei, orei şi locului în care a fost săvârşită, precum şi arătarea tuturor împrejurărilor ce pot servi la aprecierea gravităţii faptei; indicarea actului normativ prin care se stabileşte şi se sancţionează contravenţia; posibilitarea achitării în termen de 15 zile de la data înmânării sau comunicării procesului-verbal,a jumătate din minimul amenzii prevăzute de actul normativ; termenul de exercitare a căii de atac şi organul la care se depune plângerea.
(3) Contravenientul poate achita pe loc sau în cel mult 15 zile de la data încheierii procesului verbal, ori după caz de la data comunicării acestuia, jumătate din minimul amenzii prevăzute de actul normativ, agentul constatator făcând menţiune despre această posibilitate în procesul verbal.
Art. 31 Daca contravenientul a fost obligat și la plata de despăgubiri, odată cu procesul verbal i se va comunica și înștiințarea de plată pe care se va face mențiunea cu privire la obligativitatea achitării si, după caz, a despăgubirii în termen de 15 zile de la comunicare, în caz contrar urmând să se procedeze la executarea sa.
Art. 32 Despăgubirile concrete pricinuite domeniului public și privat vor fi stabilite în fiecare caz în parte, luând în considerare devizele de lucrări întocmite pentru lucrările necesare remedierii pagubei.
Art. 33 Împotriva procesului verbal de constatare a contravenției se poate formula plângere în termen de 15 zile de la comunicare la judecătoria în a cărei rază de competenţă a fost constatată fapta ori la judecătoria în a cărei rază teritorială îşi are domiciliul sau sediul contravenientul..
Art. 34 Procesul-verbal neatacat, precum și hotărârea judecătorească definitive prin care s-a soluţionat plângerea constituie titlul executoriu.
Art. 35 Prezentul regulament se completează cu prevederile O.G. nr.2/2001 privind regimul juridic al contravențiilor.
